सरकारी विद्यालयों में होंगे 14 लाख के विकास कार्य
अतिरिक्तजिला कलेक्टर अबु सूफियान चौहान की अध्यक्षता में सोमवार को कलेक्ट्रेट सभागार में शिक्षा विभाग की जिला निष्पादक समिति की बैठक आयोजित की गई। बैठक में जिले में शिक्षा एवं विद्यालयों के उन्नयन पर चर्चा की गई।
मुख्यमंत्री जन सहभागिता विकास योजना के तहत विद्यालयों से प्राप्त करीब 14 लाख के विकास कार्यों का अनुमोदन किया गया। इसमें जन सहभागिता से लगभग 5 लाख 50 हजार की राशि प्राप्त हुई। इस पर शेष राशि राज्य सरकार द्वारा प्रदान की जाएगी।
इस योजना के अंतर्गत राजकीय उच्च माध्यमिक विद्यालय सराधना में कक्षा-कक्ष, राजकीय माध्यमिक विद्यालय बीती में खेल मैदान, शौचालय मरम्मत एवं कक्षा-कक्षों में ग्रीन बोर्ड, राजकीय उच्च माध्यमिक विद्यालय तोपदड़ा में शौचालय मरम्मत, राजकीय उच्च माध्यमिक विद्यालय रामपुरा डाबला में पानी टेंक, कम्प्यूटर मरम्मत एवं कक्षा-कक्षों में ग्रीन बोर्ड, राजकीय उच्च माध्यमिक विद्यालय पगारा में छतों की मरम्मत तथा राजकीय माध्यमिक विद्यालय थल में फर्नीचर उपलब्ध कराया जाएगा। इस अवसर पर जिला शिक्षा अधिकारी कैलाशचंद झंवर, दीपक जौहरी, हरी कृष्णा आचार्य, रमसा के रामनिवास गालव सहित शिक्षा विभाग के अधिकारी उपस्थित थे।
hin_Deva hin_Deva hin_Deva hin_Deva